Bugun O‘zbekistonning markaziy va janubi-sharqiy hududlariga Volgabo‘yi tumanlari ustida shakllangan nisbatan salqin va kam nam havo oqimi kirishi davom etmoqda. Respublika hududining katta qismida ob-havo yog‘ingarchiliksiz bo‘ladi, faqat Toshkent viloyati bo‘yicha, respublikaning tog‘li va tog‘oldi hududlarida ayrim joylarga qisqa muddatli yomg‘ir yog‘adi, momaqaldiroq bo‘lishi mumkin. «O‘zgidromet» xabariga ko‘ra, harorat 35-38 daraja atrofida bo‘ladi, janubda ayrim joylarda 40-42 darajagacha yetishi mumkin. Dam olish kunlari butun mamlakat hududiga Turkmanistondan yana issiq va quruq havo oqimi kirishni boshlaydi. Respublika hududining katta qismida ob-havo kam bulutli va quruq bo‘ladi, faqat ayrim tog‘oldi va tog‘li joylarda qisqa muddatli yomg‘ir yog‘ishi, momaqaldiroq bo‘lishi mumkin. Kunduzgi harorat 37-40 daraja atrofida bo‘ladi, janubda 42 darajagacha ko‘tariladi, bu yozning shu davri xos bo‘lgan me’yoriy qiymatlardan 2-4 darajaga yuqoridir.